
PARLAMENTUL ROMÂNIEI

Comisia pentru agricultură, silvicultură, industrie alimentară şi servicii  specifice
                                                                                            Data, 30.05.2002

                                                                                            Nr.24/202

 R A P O R T 
asupra proiectului de Lege pentru modificarea şi completarea Legii nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi  înfiinţarea Agenţiei Domeniilor Statului 


Comisia pentru agricultură, silvicultură, industrie alimentară şi servicii specifice a fost sesizată în fond spre dezbatere şi avizare,  cu proiectul de Lege pentru modificarea şi completarea Legii nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, transmis cu adresa nr. 180 din 8 aprilie 2002.


La întocmirea raportului, Comisia a avut în vedere avizul Consiliului Legislativ, avizul Comisiei juridice, de disciplină şi imunităţi şi avizul Consiliului Economic şi Social.


Prin proiectul de lege se propun modificări şi completări la Legea nr.268/2001, vizând accelerarea procesului de privatizare, precum şi stabilirea unor metode de concesionare în vederea utilizării activelor aflate în stadiu avansat de degradare şi care nu prezintă interes pentru societăţile comerciale care le au în patrimoniu.

În raport cu obiectul şi conţinutul său, ce vizează modificarea unei legi organice, proiectul de lege face parte din categoria legilor organice,  potrivit prevederilor art. 72 din Constituţie.

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor: Gheorghe Predilă - secretar de stat în Ministerul Agriculturii, Alimentaţiei şi Pădurilor, Marin Durac- director general al Agenţiei Domeniilor Statului şi Sandu Cătălin - director  Direcţia juridică a Agenţiei Domeniilor Statului.

La lucrările comisiei au fost prezenţi toţi cei 32 de deputaţi.

Şi-au exprimat votul 17 deputaţi, iar raportul comisiei a fost adoptat cu 12 voturi pentru, 4 voturi împotrivă  şi 1 abţinere,  în şedinţele din 28.05.2002 şi 29.05.2002.

Proiectul de lege a fost adoptat de Senat în şedinţa din 28 martie 2002.

În urma dezbaterii, Comisia propune admiterea cu modificări şi completări a proiectului de lege.

I. Amendamente admise


În urma dezbaterii, Comisia propune adoptarea proiectului de lege cu următoarele amendamente: 

Nr. crt.
Text iniţial


Text propus de Comisie 

(autorul amendamentului)
Motivarea 

propunerii amendamentelor

0
1
2
3

1. 
Art.I. - Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului, cu destinaţie agricolă şi înfiinţarea Agenţiei Domeniilor Statului, publicată în Monitorul Oficial al României, Partea I, nr.299 din 7 iunie 2001, cu completările ulterioare, se modifică şi se completează după cum urmează:
Art.I. - Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, publicată în Monitorul Oficial al României, Partea I, nr.299 din 7 iunie 2001, cu completările ulterioare, se modifică şi se completează după cum urmează:
Ca urmare a modificărilor şi completărilor survenite în textul legii.

2. 
2. La articolul 4, alineatul (1), după litera e) se introduce o literă nouă, lit.f), cu următorul cuprins:

     "f) cumpărarea sau schimbul de terenuri cu destinaţie agricolă, în vederea concesionării sau arendării acestora, pentru realizarea de exploataţii agricole optime."
La pct.2, lit.f) de la alin.(1) al art.4 se modifică şi va avea următorul cuprins:

     "f) cumpărarea sau schimbul de terenuri cu destinaţie agricolă, în vederea concesionării sau arendării acestora, pentru realizarea de exploataţii agricole optime;  schimbul de terenuri cu destinaţie agricolă se admite numai în cadrul aceluiaşi judeţ."
Deputat: Marinache Vişinescu - PRM

Deputat: Dan Rasovan - PSD
Pentru a elimina schimburile preferenţiale în favoarea unor persoane sau grupuri de interese.



3. 
4. La articolul 7, alineatele (1), (7) şi (8) vor avea următorul cuprins:

   " (1) De la data intrării în vigoare prezentei legi, Agenţia Domeniilor Statului va inventaria terenurile cu destinaţie agricolă aflate în exploatarea societăţilor comerciale prevăzute la art.1 şi 2 şi terenurile deţinute în administrare de institutele şi staţiunile de cercetare şi producţie agricolă, de universităţi şi de unităţi de învăţământ agricol şi silvic, prevăzute în Anexa nr.2 şi a societăţilor naţionale care funcţionează sub autoritatea Ministerului Agriculturii, Alimentaţiei şi Pădurilor, prevăzute în Anexa nr.4." 
     La pct.4, alin.(1) al art.7 se modifică şi va avea următorul cuprins:

     "(1) De la data intrării în vigoare a prezentei legi, Agenţia Domeniilor Statului va inventaria terenurile cu destinaţie agricolă aflate în exploatarea societăţilor comerciale prevăzute la art.1 şi 2 şi terenurile deţinute în administrare de institutele şi staţiunile de cercetare şi producţie agricolă, de universităţi şi de unităţi de învăţământ agricol şi silvic, prevăzute în Anexa nr.2 şi a societăţilor naţionale care funcţionează sub autoritatea Ministerului Agriculturii, Alimentaţiei şi Pădurilor, prevăzute în Anexa nr.4."

Deputat: Tiberiu Sbârcea - PSD 
Pentru o exprimare gramaticală corectă.

4. 
7. La articolul 14, după alineatul (5) se introduce un alineat nou, alin.(51), cu următorul cuprins: 

    "(51) Criteriul de departajare a ofertanţilor în cadrul vânzării acţiunilor prin metoda de licitaţie cu strigare este preţ/acţiune, iar în cadrul vânzării prin negociere directă, criteriile sunt preţ/acţiune, cuantumul redevenţei oferite, pregătirea de specialitate pentru persoanele fizice, respectiv, capacitatea tehnică şi financiară şi/sau experienţa în exploatarea terenului, pentru persoanele juridice, precum şi alte criterii stabilite prin caietul de sarcini. În cadrul negocierii, se vor stabili clauze pentru păstrarea obiectului de activitate şi protecţia salariaţilor."
   La pct.7, alin.(51) al art.14 se modifică şi va avea următorul cuprins: 

     "(51) Criteriul de departajare a ofertanţilor în cadrul vânzării acţiunilor prin metoda de licitaţie cu strigare este preţ/acţiune, iar în cadrul vânzării prin negociere directă, criteriile sunt preţ/acţiune, cuantumul redevenţei oferite, pregătirea de specialitate pentru persoanele fizice, respectiv, capacitatea tehnică şi financiară şi experienţa în exploatarea terenului, pentru persoanele juridice, precum şi alte criterii stabilite prin caietul de sarcini. În cadrul negocierii, se vor stabili clauze pentru păstrarea obiectului de activitate şi protecţia salariaţilor."

Deputat: Gheorghe Valeriu - PNL
Pentru a se lua în calcul ambele criterii la departajarea ofertanţilor.

5. 
10. La articolul 29, alineatul (2) va avea următorul cuprins: 

 "(2) Contravenţiilor prevăzute în lege le sunt aplicabile dispoziţiile Legii pentru aprobarea Ordonanţei Guvernului nr.2/2001 privind regimul juridic al contravenţiilor, cu modificările şi completările ulterioare, cu excepţia art.25 şi art.26."
   La pct.10, alin.(2) al art.29 se modifică şi va avea următorul cuprins: 

  "(2) Contravenţiilor prevăzute în lege le sunt aplicabile dispoziţiile Legii nr.180 din 11 aprilie 2002 pentru aprobarea Ordonanţei Guvernului nr.2/2001 privind regimul juridic al contravenţiilor."

Deputat: Ioan Bâldea - PRM
Pentru respectarea normelor de tehnică legislativă.

II . Amendament respins


În cursul dezbaterii, Comisia a respins următoarele  amendamente: 

Nr. crt.
Text iniţial


Amendament propus şi autorul acestuia
Motivare 



1. 
2. La articolul 4, alineatul (1), după litera e) se introduce o literă nouă, lit.f), cu următorul cuprins:

     "f) cumpărarea sau schimbul de terenuri cu destinaţie agricolă, în vederea concesionării sau arendării acestora, pentru realizarea de exploataţii agricole optime."
Se elimină.

Deputat: Gheorghe Valeriu - PNL

Deputat: Ludovic Mardari - PRM 
a) Principala atribuţie a Agenţiei Domeniilor Statului  este privatizarea, iar atribuirea altor sarcini nu ar duce decât la trenarea acestui proces. Contradicţie cu Legea nr.54/1998.

b) Pentru realizarea de exploataţii agricole. 

2. 
2. La articolul 4, alineatul (1), după litera e) se introduce o literă nouă, lit.f), cu următorul cuprins:

     "f) cumpărarea sau schimbul de terenuri cu destinaţie agricolă, în vederea concesionării sau arendării acestora, pentru realizarea de exploataţii agricole optime."
La pct.2,  lit.f) de la alin.(1) al art.4 se modifică şi va avea următorul cuprins: 

"f) cumpărarea de terenuri cu destinaţie agricolă, în vederea concesionării sau arendării acestora, pentru realizarea de exploataţii agricole optime."

Deputat: Ioan Bâldea - PRM

Deputat: Zoltan Kovacs - UDMR
a) În condiţiile în care se lucrează încă la delimitarea suprafeţei private a statului de cea care trebuie restituită persoanelor fizice şi juridice, schimbul de terenuri nu ar aduce decât haos.

b) Pentru realizarea de exploataţii agricole. 

3. 
3. La articolul 6, alineatele (1) şi (3) vor avea următorul cuprins:

  "(3) Sumele colectate în fondul "Dezvoltarea agriculturii româneşti" sunt destinate programelor de dezvoltare a pieţelor interne şi externe, programelor de cercetare, programelor de dezvoltare a fermelor private şi altor programe, inclusiv cele de restructurare a societăţilor comerciale din domeniul de activitate a Ministerului Agriculturii, Alimentaţiei şi Pădurilor, în scopul privatizării eficiente al acestora, precum şi cumpărării de terenuri cu destinaţie agricolă."
La pct.3, alin.(3) se modifică şi va avea următorul cuprins: 

     "(3) Sumele colectate în fondul "Dezvoltarea agriculturii româneşti" sunt destinate programelor de dezvoltare a pieţelor interne şi externe, programelor de cercetare, programelor de dezvoltare a fermelor private şi altor programe, inclusiv cele de restructurare a societăţilor comerciale din domeniul de activitate a Ministerului Agriculturii, Alimentaţiei şi Pădurilor, în scopul privatizării eficiente al acestora."

Deputat: Gheorghe Valeriu - PNL
a) Principala atribuţie a Agenţiei Domeniilor Statului  este privatizarea, iar atribuirea altor sarcini nu ar duce decât la trenarea acestui proces. 

b) Pentru realizarea de exploataţii agricole. 

4. 
7. La articolul 14, după alineatul (5) se introduce un alineat nou, alin.(51), cu următorul cuprins: 

    "(51) Criteriul de departajare a ofertanţilor în cadrul vânzării acţiunilor prin metoda de licitaţie cu strigare este preţ/acţiune, iar în cadrul vânzării prin negociere directă, criteriile sunt preţ/acţiune, cuantumul redevenţei oferite, pregătirea de specialitate pentru persoanele fizice, respectiv, capacitatea tehnică şi financiară şi/sau experienţa în exploatarea terenului, pentru persoanele juridice, precum şi alte criterii stabilite prin caietul de sarcini. În cadrul negocierii, se vor stabili clauze pentru păstrarea obiectului de activitate şi protecţia salariaţilor."
   La pct.7 alin.(51) al art.14 se modifică şi va avea următorul cuprins: 

     "(51) Criteriul de departajare a ofertanţilor în cadrul vânzării acţiunilor prin metoda de licitaţie cu strigare este preţ/acţiune, iar în cadrul vânzării prin negociere directă, criteriile sunt preţ/acţiune, cuantumul redevenţei oferite, pregătirea de specialitate pentru persoanele fizice, capacitatea tehnică şi financiară şi experienţa în exploatarea terenului, pentru persoanele juridice. În cadrul negocierii, se vor stabili clauze pentru păstrarea obiectului de activitate şi protecţia salariaţilor."

Deputat: Gheorghe Valeriu - PNL
a) Pentru evitarea abuzurilor în cadrul licitaţiilor, criteriile trebuie stabilite clar prin lege.

b) Fiecare societate are anumite particularităţi, iar criteriile nu pot fi general valabile pentru toate. 

Comisia a propus aprobarea proiectului cu 12 voturi pentru, 4  voturi împotrivă şi 1 abţinere. 





PREŞEDINTE,








SECRETAR,



       
          Ioan BÂLDEA 







          Victor NEAGU

Întocmit: Experţi parlamentari


     Aneta Barbu

     Anton Păştinaru

